— Мы дадаем толькі тых, хто можа падтрымліваць вусную камунікацыю, менавіта, калі ты прыходзіш у краму і ты можаш па-беларуску размаўляць з персаналам, тады гэтая крама варта быць размешчана на нашым сайце. Мы вельмі клапоцімся пра сваю рэпутацыю. Перад рэгістрацыяй бізнэса мы або прыходзім у краму або тэлефануем туды. Калі там мовы няма, бізнэс не трапляе на сайт. Нават калі ў яго ўсе афішы і шыльды беларускамоўныя, а мовы няма. Можа, у іншым каталоге яны будуць, у нас — не. Таксама мы пішам невялічкую даведачку пра краму.